Ieslodzījuma vietu pārvaldes

iepirkuma

**"Katlu mājas remonts Daugavgrīvas cietumā"**

**(iepirkuma identifikācijas numurs IeVP 2018/68)**

Piedāvājumu vērtēšanas protokols Nr. 2018/68/3

Rīgā 2018. gada 27. augustā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr. 1 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Katlu mājas remonts Daugavgrīvas cietumā" (iepirkuma identifikācijas numurs IeVP 2018/68) (turpmāk – Iepirkums) sēdē plkst. 09:00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova.

**Iepirkumu komisijas locekļi:**

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Projektu izstrādes daļas vecākā referente kapteine Una Zvaigzne;

Pārvaldes centrālā aparāta Tiesvedības daļas galvenā juriste kapteine Olga Sparāne.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste Inese Mazlazdiņa

**Iepirkuma priekšmets un īss tā apraksts:**

Katlu mājas remonts Daugavgrīvas cietumā.

**Izvēles kritērijs:**

Par pretendenta piedāvājuma izvēles kritēriju tiek noteikts piedāvājums ar viszemāko līgumcenu, kas atbilst Iepirkuma nolikumā (turpmāk – Nolikums) minētajām prasībām un tehniskajai specifikācijai, ar visām izmaksām, iekļaujot nodokļus un izdevumus, bez pievienotās vērtības nodokļa (turpmāk – PVN).

Līgumcenā ir jāiekļauj visi nodokļi (izņemot PVN) un izdevumi, t.sk. saistīti ar Nolikuma Tehniskajā specifikācijā (turpmāk – Tehniskā specifikācija) nenorādītu un neparedzētu darbu izpildi, kas tehnoloģiski saistīta ar Iepirkuma priekšmetu īstenošanu līguma projektā noteiktajā termiņā un vietā.

**Sēdi vada:** J. Baranova

**Sēdes gaita:**

J. Baranova nosauc piedāvājumu iesniegušo pretendentu:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģ. Nr. |
| SIA "BORG", reģistrācijas  Nr. 41503012572 | Mazā Dārza iela 5‑7, Daugavpils,  LV-5401 | 2018. gada 9. augustā, plkst.10:38 | 8936 |

U. Zvaigzne nosauc pretendenta finanšu piedāvājumu un apliecina, ka pretendenta finanšu piedāvājumā nav aritmētisku kļūdu.

|  |  |
| --- | --- |
| Nosaukums | **Līgumcena\*** EUR, bez PVN (piedāvājuma izvēles kritērijs) |
| Katlu mājas remonts Daugavgrīvas cietumā | 41 994,00 |

V. Petruhins informē par Nolikumā noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| **Nolikuma apakšpunkta Nr.** | **Nolikuma prasības** |
| 4.1.1. | **apliecinājums**, ka pretendents darbojas katlu mājas apkalpošanas un remontdarbu jomā, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam atbilstošu remontdarbu līgumu izpildē. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir  izpildīts tāds remontdarbu apjoms, kas nav mazāks par tehniskajā specifikācijā norādīto.  Objektiem, kuros attiecīgie darbi veikti, jābūt pabeigtiem un pieņemtiem ekspluatācijā. |
| 4.1.2. | **atsauksmes** (vai citi pierādījumi par to, ka darbi ir veikti kvalitatīvi un pabeigti noteiktajā termiņā) no Nolikuma 4.1.1.apakšpunktā minēto remontdarbu pasūtītājiem. Atsauksmēs jābūt norādei, vai līgums tika izpildīts noteiktajā termiņā un kvalitatīvi. |
| 4.1.3. | **apliecinājums** (sertifikāts, licence) vai cita dokumenta kopija, kas apliecina, ka ir tiesības veikt apkures katlu mājas remonta darbus. |
| 4.1.4. | **apliecinājums**, kas atbilst Nolikuma 3.pielikumā norādītajam. |
| 4.1.5. | **apliecinājums**, kas atbilst Nolikuma 4.pielikumā norādītajam. |

V. Petruhins ziņo par pretendenta iesniegtā piedāvājuma atbilstību Nolikuma kvalifikācijas prasībām.

|  |  |
| --- | --- |
| **Nolikuma apakšpunkta Nr.** | **Pretendenta nosaukums** |
| SIA "BORG", reģistrācijas Nr. 41503012572 |
| 4.1.1. | Iesniegts/atbilst |
| 4.1.2. | Iesniegts/atbilst |
| 4.1.3. | Iesniegts/atbilst |
| 4.1.4. | Iesniegts/atbilst |
| 4.1.5. | Iesniegts/atbilst |

V. Petruhins informē, ka pretendenta iesniegtais piedāvājums atbilst Nolikuma kvalifikācijas un Tehniskās specifikācijas nosacījumiem SIA "BORG" iesniegtais piedāvājums ir vienīgais un atbilst visām Nolikuma prasībām

Pamatojoties uz 2017. gada 28. februāra Ministru kabineta noteikumu Nr. 107  "Iepirkuma procedūru un metu konkursu norises kārtība" 19. punktu, kas paredz: "ja piedāvājumu ir iesniedzis tikai viens piegādātājs, iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru."

Latvijā ir vairāki uzņēmumi, kas nodarbojas ar siltumapgādes, ventilācijas un gaisa kondicionēšanas sistēmu būvdarbu vadīšanas pakalpojumu sniegšanu klientam (juridiskām klientam): piemēram, SIA "Santehmontāža D", SIA "SANART", SIA "Siltumtehserviss", SIA "HL sistēmas" un citi. Turklāt, Iepirkumu komisija nolemj pārbaudīt komersantus būvniecības informācijas sistēmas tīmekļa vietnē <https://bis.gov.lv/bisp/lv/construction_companies>, lai gūtu pārliecību, ka Iepirkuma kvalifikāciju prasības ir samērīgas.

Tādējādi Iepirkumu komisija konstatē, ka konkrētajā tirgū ir daudz citu uzņēmumu (firmas), kas spēj nodrošināt ar siltumapgādes, ventilācijas un gaisa kondicionēšanas sistēmu būvdarbu vadīšanu un varētu atbilst Iepirkumā noteiktajām pretendentu atlases prasībām, kuri nav pieteikušies ar atlases prasībām nesaistītu iemeslu dēļ.

Saskaņā ar Iepirkuma uzraudzības biroja skaidrojumu, pasūtītājs var nepārtraukt iepirkumu gadījumā, ja pretendentu atlases prasības ir objektīvas un samērīgas.

J. Baranova informē, ka, ņemot vērā, ka piedāvājuma izvēles kritērijs ir – viszemākā kopējā līgumcena (bez PVN),kas atbilst Nolikumā minētajām prasībām un Nolikuma tehniskajai specifikācijai, līguma slēgšanas tiesības būtu piešķiramas SIA "BORG", reģistrācijas Nr. 41503012572, juridiskā adrese: Mazā Dārza iela 5‑7, Daugavpils, LV-5401.

Atbilstoši "Starptautisko un Latvijas Republikas nacionālo sankciju likuma" 11 viens prim panta nosacījumiem, Iepirkumu komisija, izmantojot publiski pieejamos reģistrus, pārbauda informāciju par pretendentu un tā valdes locekli.

Atbilstoši Publisko iepirkumu likuma (turpmāk – Likums) 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkumu komisija izvērtē iesniegtos piedāvājumus un izvēlas vienu vai vairākus piedāvājumus. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu, saņem un pārbauda informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA "BORG", reģistrācijas Nr. 41503012572:

* Iepirkuma piedāvājuma iesniegšanas termiņa pēdējā dienā (t.i. 2018. gada 10. augustā) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un 00 centi);
* lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un 00 centi);
* nav pārkāpumu un noziedzīgo nodarījumu;
* nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt: SIA "BORG", reģistrācijas Nr. 41503012572, juridiskā adrese: Mazā Dārza iela 5‑7, Daugavpils, LV-5401.

2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2017. gada 12. septembra iekšējiem noteikumiem Nr. 1/16‑n.‑27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1. punktā minēto pretendentu.

4. Saskaņā ar Likuma 9. panta septiņpadsmito daļu 10 (desmit) darba dienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst. 09:30.

Iepirkumu komisijas priekšsēdētāja vietniece: J. Baranova

Iepirkumu komisijas locekļi: V. Petruhins

O. Sparāne

U. Zvaigzne

Protokolētājs: I. Mazlazdiņa